ข้อบังคับการรถไฟฟ้าขนส่งมวลชนแห่งประเทศไทยข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารวิธีการจัดเก็บค่าโดยสาร และการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้ามหานครสายฉลองรัชธรรมพ.ศ. ๒๕๕๙[๑] โดยที่เป็นการสมควรกำหนดอัตราค่าโดยสารวิธีการจัดเก็บค่าโดยสารและการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้ามหานครสายฉลองรัชธรรมอาศัยอำนาจตามความใน(๑๓) ของมาตรา ๑๘ แห่งพระราชบัญญัติการรถไฟฟ้าขนส่งมวลชนแห่งประเทศไทย พ.ศ. ๒๕๔๓คณะกรรมการการรถไฟฟ้าขนส่งมวลชนแห่งประเทศไทย โดยความเห็นชอบของคณะรัฐมนตรีจึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสาร วิธีการจัดเก็บค่าโดยสารและการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้ามหานครสายฉลองรัชธรรม พ.ศ. ๒๕๕๙ข้อ๒ข้อบังคับนี้ให้ใช้บังคับตั้งแต่วันที่ ๖ สิงหาคม พ.ศ. ๒๕๕๙ เป็นต้นไปข้อ๓ ในข้อบังคับนี้เด็ก หมายความว่า บุคคลอายุไม่เกินสิบสี่ปีบริบูรณ์บริเวณซึ่งมีการใช้บัตรโดยสารแล้ว หมายความว่าพื้นที่ในสถานีรถไฟฟ้าส่วนที่คนโดยสารได้ผ่านการตรวจบัตรโดยสารรถไฟฟ้าแล้วและหมายความรวมถึงบนรถไฟฟ้าด้วยข้อ๔ เส้นทางรถไฟฟ้ามหานครสายฉลองรัชธรรม ประกอบด้วยสถานีรถไฟฟ้า ดังต่อไปนี้(๑)สถานีรถไฟฟ้าคลองบางไผ่(๒)สถานีรถไฟฟ้าตลาดบางใหญ่(๓)สถานีรถไฟฟ้าสามแยกบางใหญ่(๔)สถานีรถไฟฟ้าบางพลู(๕)สถานีรถไฟฟ้าบางรักใหญ่(๖)สถานีรถไฟฟ้าบางรักน้อยท่าอิฐ(๗)สถานีรถไฟฟ้าไทรม้า(๘)สถานีรถไฟฟ้าสะพานพระนั่งเกล้า(๙)สถานีรถไฟฟ้าแยกนนทบุรี ๑(๑๐)สถานีรถไฟฟ้าบางกระสอ(๑๑)สถานีรถไฟฟ้าศูนย์ราชการนนทบุรี(๑๒)สถานีรถไฟฟ้ากระทรวงสาธารณสุข(๑๓)สถานีรถไฟฟ้าแยกติวานนท์(๑๔)สถานีรถไฟฟ้าวงศ์สว่าง(๑๕)สถานีรถไฟฟ้าบางซ่อน(๑๖)สถานีรถไฟฟ้าเตาปูนข้อ๕ ค่าโดยสารรถไฟฟ้ามหานครสายฉลองรัชธรรม ให้เป็นไปตามตารางอัตราค่าโดยสารรถไฟฟ้าท้ายข้อบังคับนี้ข้อ๖ ค่าโดยสารรถไฟฟ้ามหานครสายฉลองรัชธรรม ให้เริ่มคิดตั้งแต่คนโดยสารได้ผ่านเข้าไปในบริเวณซึ่งมีการใช้บัตรโดยสารแล้วในกรณีที่คนโดยสารเข้าไปอยู่ในบริเวณซึ่งมีการใช้บัตรโดยสารแล้วเกินกว่าระยะเวลาเก้าสิบนาทีให้ถือว่าคนโดยสารนั้นได้เดินทางตลอดสายทางและให้คิดค่าโดยสารรถไฟฟ้าในอัตราสูงสุดข้อ ๗ ให้บุคคลดังต่อไปนี้ได้รับลดหย่อนค่าโดยสารรถไฟฟ้ามหานคร สายฉลองรัชธรรมลงกึ่งหนึ่ง(๑)บุคคลซึ่งมีอายุหกสิบปีบริบูรณ์ขึ้นไป(๒)เด็กซึ่งมีความสูงไม่เกินหนึ่งร้อยยี่สิบเซนติเมตรในกรณีที่ลดหย่อนค่าโดยสารรถไฟฟ้ามหานครสายฉลองรัชธรรม ลงกึ่งหนึ่งตามวรรคหนึ่งแล้ว มีเศษไม่เต็มจำนวนบาท ถ้าเศษตั้งแต่ห้าสิบสตางค์ขึ้นไปให้ปรับเศษดังกล่าวให้เต็มจำนวนบาทข้อ๘ ให้ยกเว้นค่าโดยสารรถไฟฟ้ามหานครสายฉลองรัชธรรม ให้บุคคลดังต่อไปนี้(๑)เด็กซึ่งมีความสูงไม่เกินเก้าสิบเซนติเมตร(๒)คนพิการ โดยคนพิการดังกล่าวต้องแสดงบัตรประจำตัวคนพิการที่ทางราชการออกให้ก่อนใช้บริการข้อ๙ให้คณะกรรมการการรถไฟฟ้าขนส่งมวลชนแห่งประเทศไทยมีอำนาจออกประกาศลดหรือยกเว้นอัตราค่าโดยสารรถไฟฟ้าตามที่กำหนดในข้อ๕ได้เป็นครั้งคราวเพื่อส่งเสริมการใช้บริการรถไฟฟ้าหรือเพื่อสนับสนุนกิจกรรมตามนโยบายของรัฐบาลหรือกรณีที่มีความจำเป็นอย่างยิ่งข้อ๑๐วิธีการจัดเก็บค่าโดยสารรถไฟฟ้ามหานคร สายฉลองรัชธรรมให้กระทำโดยบัตรโดยสารรถไฟฟ้า เหรียญโดยสารรถไฟฟ้าหรือวิธีการอื่นตามที่ผู้ว่าการการรถไฟฟ้าขนส่งมวลชนแห่งประเทศไทยกำหนดข้อ๑๑ การคืนเงินค่าโดยสารรถไฟฟ้ามหานครสายฉลองรัชธรรม ให้เป็นไปตามหลักเกณฑ์ วิธีการและเงื่อนไขที่ผู้ว่าการการรถไฟฟ้าขนส่งมวลชนแห่งประเทศไทยกำหนดให้ไว้ ณ วันที่ ๖กรกฎาคม พ.ศ. ๒๕๕๙พลเอก ยอดยุทธ บุญญาธิการประธานกรรมการการรถไฟฟ้าขนส่งมวลชนแห่งประเทศไทย[เอกสารแนบท้าย]๑. ตารางอัตราค่าโดยสารรถไฟฟ้าท้ายข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสาร วิธีจัดเก็บค่าโดยสารและการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้ามหานครสายฉลองรัชธรรม พ.ศ. ๒๕๕๙(ดูข้อมูลจากภาพกฎหมาย)ปริยานุช/จัดทำ๑๑ กรกฎาคม๒๕๕๙กัญฑรัตน์/ตรวจ๒๙ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๕๑ ง/หน้า ๓๒/๖ กรกฎาคม ๒๕๕๙